У складу са чланом 6. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, бр. 16/2018), чланом 5. Одлуке о начину, критеријумима и постпуку доделе средстава из буџета општине Ћићевац за финансирање и суфинансирање програма/пројеката од јавног интереса („Сл. лист Општине Ћићевац”, бр. 17/19) и Одлуком о буџету општине Ћићевац за 2023. годину(„Службени лист општине Ћићевац“ бр. 20/22 и 2/23), председник Општине дана 29.03.2024. године, расписује

**ЈАВНИ КОНКУРС**

**ЗА СУФИНАНСИРАЊЕ/ФИНАНСИРАЊЕ ПРОГРАМА/ПРОЈЕКАТА
УДРУЖЕЊА И НВО У ОБЛАСТИ ДРУШТВЕНЕ БРИГЕ О ДЕЦИ И МЛАДИМА**

**1. ЈАВНИ ИНТЕРЕС**

Расписује се Јавни конкурс за подстицање програма/пројеката или недостајућег дела средстава за финансирање програма од јавног интереса за општину Ћићевац које реализују удружења у области друштвене бриге о деци и младима.

**2. УСЛОВИ КОЈЕ УДРУЖЕЊЕ ПРЕДЛАГАЧ**

 **ПРОГРАМА ТРЕБА ДА ИСПУНИ**

На јавном конкурсу може да учествује удружење:

1. које је регистровано у складу са Законом о удружењима („Службени гласник РС”, бр. 51/2009, 99/2011 и 44/2018.);
2. које је регистровано на територији општине Ћићевац, односно има седиште или огранак и делује на том подручју као општинска, међуопштинска или републичка организација не краће од шест месеци;
3. које је директно одговорно за припрему и извођење програма и
4. које није у поступку ликвидације, стечајном поступку или под привременом забраном обављања делатности;

**3. ИЗНОС СРЕДСТАВА ПЛАНИРАН ЗА ФИНАНСИРАЊЕ И**

 **СУФИНАНСИРАЊЕ ПРОГРАМА УДРУЖЕЊА**

Износ средстава намењених финансирању пројеката удружења грађана и невладиних организација из буџета општине Ћићевац за 2024. годину који се опредељује по овом јавном конкурсу износи 200.000,00 динара, Програм 15 – Опште јавне услуге управе, Шифра програма 0602, 4001 Пројекат – финансирање проjeката удружења грађана на основу конкурса, функција 160, позиција 76, економска класификација 481000 – дотација НВО и удружењима.

У оквиру јавног конкурса могуће је поднети пријаву у вредности од 20.000 до 120.000 динара по програму/пројекту.

**4. ТРАЈАЊЕ ПРОГРАМА**

Средства се додељују за програме који ће трајати најдуже до 31.12.2024.

5. КРИТЕРИЈУМИ ЗА ИЗБОР ПРОГРАМА

Избор програма који ће се финансирати средствима из буџета општине врши се применом следећих критеријума:

1. референце програма: област у којој се реализује програм, дужина трајања програма, број корисника програма, могућност развијања програма и његова одрживост;
2. циљеви који се постижу: обим задовољавања јавног интереса, степен унапређења стања у области у којој се програм спроводи;
3. суфинансирање програма из других извора: сопствених прихода, буџета Републике Србије, јединице локалне самоуправе, фондова Европске уније, поклона, донација, легата, кредита и друго, у случају недостајућег дела средстава за финансирање програма;
4. законитост и ефикасност коришћења средстава и одрживост ранијих програма: ако су раније коришћена средства из буџета, да ли су испуњене уговорне обавезе.

|  |  |  |
| --- | --- | --- |
| р.б. | КРИТЕРИЈУМ | БРОЈ ПОЕНА |
| 1. | Капацитети удружења за управљање и реализацију пројекта | 0-10 |
| 2. | Број корисника програма/пројекта | 0-10 |
| 3. |  Могућност развијања програма/пројекта и његова одрживост | 0-15 |
| 4. | Усклађеност планираних активности са циљевима и очекиваним резултатима | 0-15 |
| 5. | Економска оправданост предлога буџета у односу на планиране активности | 0-20 |
| 6. | Суфинансирање програма/пројеката из других извора | 0-10 |
| 7. | Промоција пројекта, односно начин информисања циљне групе и шире јавности о предложеном програму/пројекту | 0-10 |
| 8. | Законитост и ефикасност коришћења средстава у претходној години (ако су раније коришћена средства из буџета) | 0-10 |
| УКУПНО: | 0-100 |

6. ОБАВЕЗНА КОНКУРСНА ДОКУМЕНТАЦИЈА

 КОЈУ ТРЕБА ДОСТАВИТИ

Учесник конкурса обавезан је да достави следећу документацију:

1. Попуњен образац пријаве;
2. Образац предлога програма;
3. Образац буџета програма;
4. Образац наративног буџета;
5. Писмену изјаву о обезбеђивању сопственог суфинансирања или доказ о суфинансирању од стране партнерске или донаторске организације (ако се програм тако реализује);

Обавезна пратећа документација:

 1. Статут удружења (ако исти није објављен на АПР);

 2. Изјаву да средства за реализацију програма/пројеката нису на други начин већ обезбеђена (поитписана и оверена);

3. Изјаву о непостојању сукоба интереса (оверена и потписана);

4. Интерни акт о антикорупцијској политици (Етички кодекс организације, удружења)

Конкурсна документација се може преузети са званичне интернет странице надлежног органа – www.cicevac.rs

**Неблаговремене пријаве, као и пријаве које је поднело удружење које не испуњава услове конкурса одбацују се без разматрања.**

**Непотпуне пријаве, односно непотпуно или непрецизно представљени програми или остала конкурсна документација, не разматрају се.**

Сваки образац мора бити прецизно попуњен, потписан и оверен печатом удружења на местима где је то предвиђено.

**У пријави се може захтевати износ срестава који је предвиђен конкурсом (затражена средства не могу бити већа од дозвољеног максимума).**

**7. НАЧИН ПРИЈАВЉИВАЊА НА КОНКУРС**

Оверен и одштампан Образац пријаве са пратећом обавезном конкурсном документацијом, електронска верзија конкурсне документације и пожељна пратећа документација достављају се у затвореној коверти са назнаком „Конкурс за суфинансирање/финансирање програма/пројеката у области друшвене бриге о деци и младима – не отварати” и истакнутим називом подносиоца пројекта, на пошти или писарници јединице локалне самоуправе на назначеној адреси.

Пријава се шаље поштом на адресу: Општина Ћићевац, Комисија за спровођење поступка јавног конкурса за финансирање пројеката удружења грађана и невладиних организација, Карађорђева 106, Ћићевац.

Конкурсна документација може се преузети са интернет странице [www.cicevac.rs](http://www.cicevac.rs/) и портала е-Управа.

За додатне информације можете се обратити на број телефона 037 811 260 или путем електронске поште на адресу ler@cicevac.ls.gov.rs

**8. РОКОВИ ЗА ПОДНОШЕЊЕ ПРИЈАВА НА ЈАВНИ КОНКУРС И
 ОДЛУЧИВАЊЕ О ДОДЕЛИ СРЕДСТАВА УДРУЖЕЊИМА**

1. **Рок за подношење пријаве на** овај јавни конкурс је 15.04.2024. године.
2. **Листа вредновања и рангирања пријављених програма**, коју утврђује комисија, биће објављена на званичној интернет страници [www.cicevac.rs](http://www.cicevac.rs/) и порталу е-Управа *,* **у року који не може бити дужи од** 60 **дана од дана истека рока за подношење пријава**.
3. Учесници конкурса имају право увида у поднете пријаве и приложену документацију у року 3 дана од дана објављивања листе вредновања и рангирања пројеката.
4. На листу вредновања и рангирања учесници конкурса имају право приговора у року од 8 дана од дана објављивања.
5. Одлуку о приговору, која мора бити образложена, Општинско веће општине Ћићевац доноси у року од 15 дана од дана његовог пријема.
6. Одлуку о избору програма и пројеката који се финансирају из буџета општине Ћићевац, председник Општине доноси у року од 30 дана од дана истека рока за подношење приговора.
7. Одлука се објављује на званичној интернет страници општине и на порталу е-Управа.
8. Неблаговремене пријаве, као и пријаве које је поднело удружење које не испуњава услове за учешће на конкурсу, не разматрају се.

ПРЕДСЕДНИК ОПШТИНЕ ЋИЋЕВАЦ

Бр. 454-14/24-01 од 29.03.2024. године

 ПРЕДСЕДНИК ОПШТИНЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 др Мирјана Кркић